Vážený uchádzač/ka,

radi by sme Vám poďakovali za prejavený záujem o štúdium na MTF STU so sídlom v Trnave. Vzhľadom na mimoriadnu situáciu spôsobenú globálnou pandémiou, ponúkame prijatým uchádzačom možnosť vykonania zápisu na štúdium bez fyzickej prítomnosti.

Aby sme mohli tento zápis vykonať, doplňte údaje do súhlasu (viď nižšie) a doručte podpísaný súhlas najneskôr **do 01.09.2020** spolu s požadovanými dokladmi na adresu: MTF STU, študijné oddelenie, Ulica Jána Bottu 25, 917 24 Trnava.

Pred odoslaním tohto súhlasu so zápisom na štúdium bez fyzickej prítomnosti je nevyhnutné elektronicky vyplniť zápis do štúdia, v ktorom si vyberáte predmety, preukaz študenta, ubytovanie, atď.... Informácia Vám bude doručená na mailovú adresu uvedenú v prihláške na štúdium.

**Po doručení požadovaných dokladov** študijné oddelenie vykoná zápis do štúdia. Zapísanému študentovi sa v pôvodne založenej prihláške vygenerujú nové prihlasovacie údaje pre vstup do evidencie študenta v Akademickom informačnom systéme fakulty (AIS).

Prijatý uchádzač je povinný absolvovať pred začiatkom ak. roka Úvod do štúdia.

Všetky dôležité informácie k zápisu a štúdiu na fakulte si pozrite na [www.mtf.stuba.sk](http://www.mtf.stuba.sk) – Informácie o zápise pre prijatých uchádzačov.

*V Trnave: 24.08.2020 Za správnosť: Mgr. Ivančíková Renáta*

**Tu odstrihnúť** *✂*.....................................................................................................................................................................

**SÚHLAS S vykonaním zápisu na štúdium bez FYZICKEJ prítomnosti**

 **– RIADNE PRIJATÝ UCHÁDZAČ**

(bakalárske štúdium – II. kolo)

Meno, priezvisko, tituly: .........

Dátum a miesto narodenia:

**prijatá/ý** na štúdium na Materiálovotechnologickú fakultu so sídlom v Trnave, STU v Bratislave

Názov študijného programu\*:

Stupeň štúdia: bakalársky Forma štúdia: denná Metóda štúdia: 🞏prezenčná 🞏kombinovaná\*\*

týmto dávam Slovenskej technickej univerzite v Bratislave, Materiálovotechnologickej fakulte so sídlom v Trnave **súhlas,** aby na základe rozhodnutia **o prijatí** na vyššie uvedené štúdium **vykonala zápis na toto štúdium** podľa § 59 ods. 1 zákona č. 131/2002 Z. z. o vysokých školách a o zmene a doplnení niektorých zákonovv znení neskorších predpisov (ďalej len „zákon“) **bez mojej fyzickej prítomnosti** z dôvodu mimoriadnej situácie na Slovensku v súvislosti s vírusom COVID-19.

Spolu s týmto súhlasom posielam:

🞏 vyplnené a podpísané čestné vyhlásenie o predchádzajúcom štúdiu na vysokej škole (vyplní každý prijatý uchádzač) \*\*

V dňa .................................................

 Podpis uchádzača

*\* doplniť názov programu, na ktorý sa uchádzač zapisuje*

\*\*  *označte X*